Gruveulykke

**Gruveulykke** er en ulykke som forekommer ved utvinning av kull eller mineraler i en gruve. Tusener av gruvearbeidere dør i gruveulykker årlig, flest i U-land.

Gruveulykker kan ha mange årsaker slik som lekkasje av giftig gass slik som hydrogensulfid eller eksplosiv naturgass spesielt damp eller metan, støveksplosjoner, gruvekollaps stopes, gruvedrift-indusert jordskjelv,  flom eller mekanisk feil pga. feilbruk eller feilfunksjon på gruveutstyr.

Myndighetenes krav til HMS varierer enormt fra land til land, Tyrkia er verst i Europa og Kina er verst i verden når det gjelder gruveulykker. De forskjellige gruveselskapene har også forskjellige holdninger til sikkerhet, grådighet gjør at enkelte selskaper ikke ønsker å bry seg om manglende sikkerhet. Arbeider får ofte manglende eller ingen sikkerhetsopplæring, det blir også leid inn meget rimelig arbeidskraft fra underleverandører. Det er også høye mørketall fordi mange ulykker forgår ved illegale gruver og aldri blir rapportert.

En av de største gruveulykkene skjedde i Courrières i Frankrike i 1906 hvor totalt 1099 omkom. Det var en stor eksplosjon som drepte 175 gruvearbeidere og mange innbyggerne i 3 landsbyer i nærheten, Méricourt (404 mennesker drepte), Sallaumines (304 drepte), Billy-Montigny (114 drepte) og Noyelles-sous-Lens (102 drepte). En ennå større ulykke inntraff under andre verdenskrig, i 1942, hvor 1549 mennesker omkom i en kullstøv-eksplosjon ved Benxihu kullgruven i Liaoning provinsen i Kina. På den tiden var dette området okkupert av Japan og gruven var under kontroll av japanske ledere, de aller fleste døde var kinesiske tvangsarbeidere. 

Antallet ulykker i gruver rundt om i verden er meget stort, ofte forekommer ulykker flere ganger i samme gruve. I 2015 omkom minst 116 gruvearbeidere i et jordskred i Hpakant jadegruven i Myanmar, i 2019 omkom 4 gruvearbeidere og 2 redningsarbeidere i samme gruve og året etter var det et nytt jordskred hvor minst 174 omkom, neste år i 2021 omkom mellom 70 og 100 arbeidere i den samme jadegruven. 

Kings Bay-ulykken i Ny-Ålesund på Svalbard i 1962 er den mest kjente gruveulykken i Norge. Det var en gasseksplosjon hvor 21 arbeidere omkom. Før ulykken i 1962 hadde det vært flere ulykker i gruven hvor til sammen 49 arbeidere hadde omkommet, de største ulykkene var i 1948 hvor 15 arbeider omkom og i 1952 hvor 9 arbeider omkom. Det har vært en rekke andre ulykker på Svalbard, som en kullstøveksplosjon i Gruve 1a i Longyearbyen i 1920 hvor 26 omkom. Gasseksplosjoner i Estergruva, Ny-Ålesund i 1927, 1952 og 1953 hvor 4, 9 og 19 omkom. En gass- og kullstøveksplosjon i Gruve 2 i Longyearbyen drepte 6 i 1952. Også i russiske Barentsburg har det vært kullstøveksplosjoner, i 1989 med 5 omkom og i 1997 med 23 omkommende (13 russere og 10 ukrainere). Det har også vært en rekke andre gruveulykker på Svalbard med 1 omkommet og også noen med 2 omkommende, frem til 2024 var det totalt 243 omkommende i gruver på Svalbard. 

## Liste over større gruveulykker
Et utvalg av gruveulykker med flere enn 100 omkommende, fra 1800 til 1999. Kilde engelsk Wikipedia.

* 1856 – Cymmer Colliery eksplosjon i Cymmer, Rhondda Cynon Taf, Wales, 114 menn og gutter drept
* 1892 – St Mary malmgruvebrann, Příbram (nå Tsjekkia) Østerrike-Ungarn, 319 døde
* 1893 – Combs Colliery katastrofe i Thornhill, England, 139 menn og gutter døde
* 1899 – Sumitomo Besshi bronsegruveområde, jordskred, Niihama, Shikoku i Japan; 512 døde
* 1902 – 216 gruvearbeidere ble drept i Fraterville Mine katastrofen i Fraterville, Tennessee
* 1904 – 179 gruvearbeidere og to redningsarbeidere ble drept i Harwick-gruvekatastrofen, Harwick, Pennsylvania
* 1905 – Virginia City Mine eksplosjon (Alabama), 112 drept
* 1906 – Courrières gruvekatastrofe i Courrières, Frankrike, 1099 mennesker omkom i den verste mineulykken i europeisk historie
* 1907 – Monongah gruvekatastrofe i Monongah, West Virginia, det offisielle dødstallet er 362, men på grunn av utilstrekkelig journalføring kan det sanne dødstallet være rundt 500, ofrene var for det meste italienske immigrant-arbeidere, inkludert barn
* 1907 – Darr Mine katastrofe i Rostraver Township, Pennsylvania, 239 arbeidere døde, inkludert barn
* 1908 – Marianna gruveeksplosjon nær Marianna, Pennsylvania, 154 menn drept, en overlevende
* 1909 – Cherry Mine-katastrofe i Cherry, Illinois, 259 arbeidere, noen så unge som elleve år, omkom i denne gruvebrannen
* 1910 – Pretoria gruve katastrofen i Westhoughton, Lancashire, mistet 344 menn og gutter livet i denne eksplosjonen, som er den verste gruvekatastrofen i England
* 1911 – Banner Mine katastrofe nær Littleton, Alabama, av de 128 drepte mennene var de fleste innleide svarte straffedømte
* 1913 – Senghenydd colliery katastrofe, den verste gruveulykken i Storbritannia, 439 arbeidere døde i Wales
* 1913 – Dawson Stag Canon Number 2 Mine katastrofe, nær Dawson, New Mexico, hvor 263 arbeidere ble drept på grunn av ulovlig bruk av dynamitt
* 1914 – Eccles gruvekatastrofen var en eksplosjon av kullstøv i Eccles, West Virginia, eksplosjonen tok livet av minst 180 menn og gutter
* 1914 – Mitsubishi Hōjō-gruvekatastrofen i Kyushu, Japan, en gasseksplosjon ved kullgruven drepte 687, det er den verste gruveulykken i japansk historie
* 1917 – Speculator Mine katastrofe i Butte, Montana, en elektrisk kabel som ble senket ned i gruven ble ved et uhell antent 2500 fot under overflaten, brannen spredde seg raskt opp i kabelen og antente gruvens tresjakt, sjakten ble en skorstein, nesten alle de 168 omkomne skyldtes asfyksi, fra karbonmonoksidforgiftning
* 1918 – Minnie Pit katastrofen i Staffordshire, England var en kullgruveulykke der 155 menn og gutter døde, katastrofen ble forårsaket av en eksplosjon på grunn av branndamp
* 1923 – Dawson Stag Canon #1 gruveeksplosjon drepte 123, mange var etterkommere av menn som ble drept i 1913 eksplosjonen ved den samme gruven, en gruvevogn sporet av og forårsaket gnister som antente kullstøv, noe som forårsaket eksplosjonen
* 1927-1932 – Hawks Nest Tunnel Disaster, nær Gauley Bridge, West Virginia, USA, i løpet av flere år døde 476 arbeidere av silikose
* 1934 – Nelson III kullgruven, Osek u Duchcova, Tsjekkoslovakia, akkumulert kullstøveksplosjon, 144 døde gruvearbeidere inkludert en kvinne
* 1942 – Benxihu Colliery katastrofe i Benxi, Liaoning, Kina, 1549 arbeidere døde i den verste kullgruveulykken noensinne i verden, under andre verdenskrig var dette området okkupert av Japan 
* 1945 – El Teniente gruveulykke i El Teniente, Chile, 355 arbeidere døde og ytterligere 747 ble skadet
* 1946 – Monopol Grimberg III/IV katastrofe i Bergkamen, Ruhr, Tyskland, 405 døde.
* 1947 – Kullstøveksplosjon i Centralia, Illinois, gruve drepte 111 gruvearbeidere
* 1951 – Orient 2 kullgruveeksplosjon i West Frankfort, Illinois, 119 arbeidere døde
* 1956 – Bois du Cazier katastrofe i Marcinelle, Belgia, en brann i gruvene resulterte i 262 døde og kun 13 overlevende, 96 av de drepte var belgiere mens de andre var gjestearbeidere med 12 forskjellige nasjonaliteter
* 1960 – Coalbrook gruvekatastrofen, Sør-Afrika, 437 døde
* 1960 – Laobaidong kullstøveksplosjon i Datong, Kina, 682 døde
* 1961 – Dukla kullgruve, Dolní Suchá, Tsjekkoslovakia, brann og karbonmonoksid-forgiftning førte til at 108 gruvearbeidere døde
* 1963 – Mitsui Miike kullgruvekatastrofen Mitsui Miike, Ōmuta, Fukuoka, Japan, 458 døde
* 1965 – Flere demninger ved en kobbergruve sviktet under et jordskjelv, og vann og slagg flommet ned og utslettet byen El Cobre i Valparaíso-regionen, Chile, mellom 350–400 gruvearbeidere og innbyggere døde
* 1965 – Dhanbad kullgruvekatastrofen fant sted i Jharkhand, India, og drepte over 300 gruvearbeidere
* 1966 – Aberfan katastrofen hvor en gruvegang kollapset og forårsaket et snøskred i den walisiske landsbyen Aberfan, som oppslukte Pantglas Junior School og drepte 116 barn og 28 voksne
* 1972 – Wankie kullgruvekatastrofen Wankie, Rhodesia/Zimbabwe, 426 omkomne
* 1975 – Chasnala gruvekatastrofe, Dhanbad, Jharkhand, India, 375 gruvearbeidere døde etter at en eksplosjon førte til at veggen til en nedlagt gruvegang sviktet og vannet i denne gangen flommet inn
* 1985 – Val di Stava damkollaps fant sted i landsbyen Stava, nær Tesero, Italia, da to dammer som hadde blitt brukt til å sedimentere gjørmen fra den nærliggende Prestavel gruven sviktet, noe som førte til en av Italias verste katastrofer, flommen drepte 268 mennesker, ødela 63 bygninger og rev ned 8 broer
* 1986 – Kinross gruvekatastrofe i Sør-Afrika drepte en underjordisk brann 177 mennesker
* 1993 – Nambija gruvekatastrofen, Nambija, Ecuador, omtrent 300 mennesker ble drept i et jordskred
* 1995 – Vaal Reefs gruvekatastrofe, Sør-Afrika, et lokomotiv falt ned en heissjakt og landet på et heisbur, noe som førte til at 104 mennesker døde

Et utvalg av gruveulykker i det 21. århundre. Kilde engelsk Wikipedia.

* 23. januar 2002 – La Espuela kullgruve ulykken ble forårsaket av oversvømmelse av sjakten, uten mulighet til å flykte druknet de 13 gruvearbeiderne
* 19. februar 2006 – Pasta de Conchos ulykke hvor 65 gruvearbeidere mistet livet nær Nueva Rosita, Coahuila, Mexico, bare 2 kropper ble funnet.
* 6. august 2007 – Crandall Canyon gruven kollapser, 6 gruvearbeidere og 3 redningsarbeidere ble drept etter en påfølgende kollaps forårsaket av dårlig gruvedesign
* 17. august 2007 – Et kraftig regnvær i Xintai, Shandong, førte til flom i elven som oversvømte og fylte gruven med vann og 181 gruvearbeidere druknet
* Mai–juni 2009 – Harmony Gold ulykken, minst 82 gruvearbeidere døde etter å ha pustet inn giftige gasser fra en brann i en lukket del av gruven der  gruvearbeidere opererte ulovlig
* 5. april 2010 – Upper Big Branch Mine ulykke, West Virginia, en eksplosjon skjedde i kullgruven, 29 av 31 gruvearbeidere ble drept
* 8. mai 2010 – Raspadskaya gruveeksplosjon i Kemerovo oblast, Russland, 66 mennesker ble bekreftet å ha omkommet med minst 99 andre skadet 
* 5. august 2010 –  Copiapó gruveulykke, Atacama-ørkenen, Chile, den 121 år gamle San José kobber og gullgruven kollapset og forårsaket katastrofale skader på gruven, det blokkerte alle mulige rømningsveier for de 33 gruvearbeiderne som var fanget i dypet, etter 69 dager ble alle 33 gruvearbeidere reddet
* 19. november 2010 – Pike River Mine ulykken i New Zealand, en eksplosjon i kullgruven førte til at 29 menn under jorden døde umiddelbart
* 13. mai 2014 – Soma gruvekatastrofen fant sted i Soma, Tyrkia, ulykken var angivelig den verste gruveulykken noensinne i Tyrkia, og er den verste gruveulykken i det 21. århundre så langt, 301 mennesker døde
* 6. januar 2019 – Kohistan gruven kollapset i 2019, Afghanistan, ulykken drepte minst 30 gullgravere
* 2. juli 2020 – Minst 174 mennesker ble drept i et jordskred i Hpakant jadegruve katastrofen i 2020 i delstaten Kachin i Myanmar
* 1. desember 2020 – Minst 18 mennesker ble drept av en karbonmonoksidlekkasje i Diaoshuidong ulykken i Chongqing i Kina
* 25. november 2021 – Listvyazhnaya gruveulykke i Kemerovo oblast, Russland, røyk fra en brann i en ventilasjonssjakt forårsaket kvelning av over 40 gruvearbeidere
* 22. desember 2021 – Et jordskred ved en jadegruve i byen Hpakant i delstaten Kachin i Myanmar, skredet tok livet av minst tre mennesker, og mellom 70 og 100 er savnet
* 30. mai 2022 – Minst 12 mennesker ble drept av en eksplosjon i La Mestiza kullgruve i Colombia
* 3. august 2022 – 10 personer savnet etter flom ved kullgruven El Pinabete i Sabinas, Coahuila, Mexico
* 14. oktober 2022 – 41 drept i 2022 tyrkisk gruveeksplosjon i Bartın
* 18. mai 2023 – Minst 31 gruvearbeidere døde ved en forlatt gruve som ble utvunnet ulovlig i Welkom, Sør-Afrika
* 28. oktober 2023 – 46 drept i Kostenko gruveulykken i Karaganda-regionen i Kasakhstan

## Se også

* Gruvedrift
* Liste over gruveulykker på Svalbard

## Referanser